19/12/2022 | Administración LocalMunicipal
Camariñas
Convocatoria de probas selectivas mediante oposición para a creación dunha bolsa de emprego para a contratación de dous fontaneiros

Convócanse probas selectivas, mediante oposición, para CREACIÓN DUNHA BOLSA DE EMPREGO PARA A CONTRATACIÓN DE DOUS FONTANEIROS PARA O CONCELLO DE CAMARIÑAS, para o desenvolvemento das funcións e tarefas específicas da especialidade profesional correspondente, como contrato laboral temporal por circunstancias da produción, cuxas bases foron aprobadas por Decreto da Alcaldía de 13 de decembro de 2022, as cales se transcriben a continuación: É obxecto da presente convocatoria a regulación da contratación de dous fontaneiros para o servicio de augas do Concello de Camariñas. A bolsa de emprego, que quedará formada pola relación de aspirantes que superen este proceso selectivo, destinarase á contratación de persoal cando se produza algunha das seguintes circunstancias (artigo 15 do ET): 1.- Circunstancias da produción.2.- A substitución transitoria de persoa traballadora con reserva de posto de traballo. Esta bolsa de emprego terá unha validez de dous anos, contados a partir do día seguinte ao da súa publicación no Boletín Oficial da Provincia. As prazas referidas adscríbense a unidade operativa de obras e servizos e as funcións que ten encomendadas son entre outras: - Labores de oficio de fontanería especializados. - Labores de mantemento das instalacións e redes de auga e alcantarillado municipais. - Labores de fontanería nas dependencias municipais. - Emisión de boletíns de instalacións de fontanería. - Lectura de contadores. - Condución e manexo dos vehículos municipais e diversa maquinaria de obra pública para os que estea autorizado. - Calquera outra, relacionada co posto de traballo, que lle encomente o superior xerárquico. A tramitación das bases para a contratación laboral temporal de dous fontaneiros para o servizo de auga do Concello de Camariñas. A modalidade de contrato será: a regulada polo art.15.2 Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, é dicir contrato de traballo de duración de determinada (por circunstancias da produción para atender situacións ocasionais, previsibles e con duración reducida, máximo 90 días no ano natural) e a xornada completa (37,5 horas á semana), de luns a domingo, cos descansos establecidos legal e convencionalmente. As quendas/horario de traballo serán determinadas pola Alcaldía, sen prexuízo do establecido na base primeira. Estas prazas se consideran servizos con xornada especial, incluíndo tardes, domingos e festivos. Deberán ter dispoñibilidade inmediata as 24 horas ao día polas características dp servizo. Fíxase unha retribución bruta mensual: Grupo laboral V Complemento de destino: 12 Complemento específico: 339,40 Sen prexuízo das actualizacións salariais derivadas das leis de orzamentos do estado anuais ou calquera outra que resulte de aplicación. Para poder participar na selección, os aspirantes deberán reunir os seguintes requisitos: A) Ser cidadán español, sen prexuízo do establecido no art.57.4 Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto de Empregado Público en canto resulte de aplicación e nos termos establecidos. B) Ter cumpridos 16 anos de idade e non exceder no seu caso da idade máxima de xubilación forzosa. C) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No caso de ser nacional doutro estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu estado nos mesmos termos o acceso ao emprego público. D) Non padecer enfermidade ou defecto físico ou psíquico que impida ou sexa incompatible co normal desempeño das funcións ou tarefas correspondentes á praza á que se opta. Requisitos de carácter específico: - Estar en posesión de permiso de conducir. As persoas con discapacidade igual ao superior ao 33 por cento deberán facelo constar na súa solicitude, sinalando se precisan de adaptación para realizar as probas. A condición de discapacitado acreditarase mediante certificación expedida por organismo competente. Os anteriores requisitos deberanse posuír con referencia ao derradeiro día do prazo de presentación de solicitudes e gozar dos mesmos durante o proceso selectivo. Será nula a contratación dos que estean incursos en causas de incapacidade específica conforme á normativa vixente.1.- As solicitudes presentaranse en modelo oficial que se achega como anexo ás bases, dirixidas á Alcaldía, presentaranse no Rexistro Xeral das oficina municipais en horario de oficina ou no Rexistro telemático (sede electrónica), durante o prazo de 5 días hábiles, contados a partir do seguinte ao da publicación do anuncio da convocatoria no Boletín Oficial da Provincia, esta se anunciará a título meramente informativo na sede electrónica do Concello de Camariñas (sinalándose a data de publicación no Boletín Oficial da Provincia). Ademais as instancias tamén se poderán presentar na forma que determina o artigo 16.4 da Lei 39/2015, do 1 de outubro, de procedemento administrativo común das administracións públicas, neste caso os aspirantes deberán comunicalo mediante fax ao número: 981736319 ou ao correo electrónico: correo@camarinas. net, achegando copia da solicitude rexistrada.2.- Ás solicitudes de participación, que deberán presentarse no modelo que se achega ás presentes bases, se acompañara fotocopia compulsada ou orixinal da seguinte documentación: a) Documento Nacional de Identidade. b) Os aspirantes que fagan valer a súa condición de persoas con minusvalía, deberán acreditar tal condición e así mesmo a súa compatibilidade co desenvolvemento das tarefas e funcións correspondentes á praza, mediante certificación expedida polo organismo competente.3.- Os aspirantes quedan vinculados aos datos que fagan constar nas súas solicitudes, podendo demandar a súa modificación mediante escrito motivado, dentro do prazo establecido no punto 1 desta base para a presentación de solicitudes, transcorrido o cal non se admitirá ningunha petición desta natureza.4.- Como xa se dixo na base anterior estes requisitos deberán de posuírse con referencia ao derradeiro día do prazo de presentación de solicitudes e gozar dos mesmos durante o proceso selectivo e especialmente, de ser o caso, no momento da contratación polo que calquera alteración deberá ser comunicada a esta Administración, en especial con ocasión da formalización do contrato de traballo. Rematado o prazo de presentación de instancias, a Alcaldía ditará resolución, dentro dos cinco días hábiles seguintes, declarando aprobada a lista provisional de admitidos e excluídos, indicando os motivos da exclusión no caso de que os houbese. Esta resolución publicarase no taboleiro de anuncios do Concello, tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). No caso de que as solicitudes non deran lugar á subsanación a resolución da Alcaldía aprobará xa a lista definitiva de aspirantes admitidos. Os aspirantes excluídos, así como os omitidos na relación de admitidos ou excluídos disporán dun prazo de 3 días hábiles contados a partires do seguinte ao da publicación da resolución no Taboleiro de Anuncios do Concello, resolución que tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios), para subsanar os defectos que motivaran a súa exclusión ou a súa omisión das relacións de admitidos e excluídos. Os aspirantes que dentro do prazo sinalado non subsanasen a exclusión ou non alegasen á omisión, xustificando o seu dereito a seren incluídos na relación de admitidos, serán definitivamente excluídos do procedemento. Transcorrido o prazo sinalado no punto anterior, o Alcaldía ditará resolución na que se aprobará a lista definitiva de aspirantes admitidos e excluídos, así como a resolución das solicitudes de abstención ou recusación dos membros do tribunal e o lugar, data e hora do comezo do proceso de selección. Resolución que se publicará no taboleiro de anuncios do Concello e que tamén se anunciará a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). O feito de figurar na relación de admitidos non prexulga que se lles recoñeza aos interesados a posesión dos requisitos esixidos no procedemento que se convoca mediante a correspondente resolución. Se nun momento posterior se desprende que non se posúen algún dos requisitos, os interesados decaerán en todos os dereitos.1.- O Tribunal Cualificador estará integrado do seguinte xeito: Presidente: Un empregado/a público a designar pola Alcaldía (titular e suplente). Vogais: Tres empregados/as públicos a designar pola Alcaldía (titulares e suplentes). Secretario/a: Un empregado/a público a designar pola Alcaldía, que actuará con voz e sen voto (titular e suplente). A designación concreta dos membros do tribunal se efectuará e fará pública (mediante a publicación no taboleiro de anuncios do Concello e na sede electrónica, esta última a efectos informativos) antes de rematar o prazo de presentación de instancias.2.- Os membros do Tribunal estarán suxeitos aos supostos de abstención e recusación previstos nos artigos 23 e 24 da Lei 40/2015, do 1 de outubro, de réxime xurídico do sector público, non podendo ser nomeados membros, colaboradores ou asesores do tribunal os que realizasen tarefas de preparación de aspirantes para probas selectivas para acceso á función pública nos cinco anos derradeiros á publicación desta convocatoria.3.- O Tribunal non poderá constituírse nin actuar sen a asistencia de aló menos tres dos seus membros. En todo caso será precisa a asistencia do Presidente e do Secretario.4.- O Tribunal poderá dispor a incorporación de asesores especialistas para as probas que estime pertinentes, e estes limitaranse unicamente ao exercicio das súas especialidades técnicas en base exclusivamente ás cales colaborarán co órgano de selección.5.- O Tribunal cualificador queda autorizado para resolver as dúbidas que se presenten e tomar os acordos necesarios para a boa orde do proceso selectivo, en todo o non previsto nestas Bases. A selección dos aspirantes efectuarase polo sistema de oposición de acordo co seguinte detalle: Os aspirantes deberán acudir á proba na hora e data do respectivo chamamento, sen posibilidade de aprazamento calquera que fose a causa que lles impedira acudir, salvo os casos de forza maior debidamente xustificados que serán libremente apreciados polo tribunal. Os aspirantes deben acreditar a súa personalidade coa exhibición do DNI, pasaporte ou carné de conducir. A actuación dos aspirantes no exercicio levarase a cabo por orde alfabética, empezando por aqueles que teñan como inicial do primeiro apelido a letra “T”, conforme ao sorteo que realizou a Consellería de Facenda para o ano 2022, (DOG nº 24, de data 4 de febreiro de 2022). As cualificacións do exercicio faranse públicas o mesmo día en que se acorden e serán expostas no Taboleiro de anuncios do Concello e na sede electrónica. Unha proba práctica durante o tempo de sesenta minutos, de carácter obrigatorio e eliminatorio, consistente en realizar dous exercicios de execución práctica, de orde profesional, relacionados co temario do Anexo, acordes coa praza convocada e relacionados coas funcións de dito posto de traballo, cada exercicio se puntuará con un máximo de 15 puntos. Para a valoración da proba o tribunal terá en conta a destreza na realización proxecto, a organización das diferentes tarefas a realizar, o uso das ferramentas, as medidas de protección persoal adoptadas e a orde e limpeza no espazo de traballo. Máximo 30 puntos. Esta proba será determinada polo tribunal inmediatamente antes do comezo da súa realización, debendo ser executada no tempo e forma que o Tribunal determine. Para superar a fase de oposición, será necesario que os/as aspirantes obteñan unha puntuación igual ou superior a 15 puntos.2. Proba de galego. Terá unha puntuación de apto ou non apto e deberán realizala as persoas que non presentaran documentación acreditativa de estar en posesión do Celga No suposto de empate a puntos entre dous ou máis candidatos/as o mesmo resolverase por sorteo. A puntuación final, aos efectos de ordenación dos opositores na relación de aprobados, virá determinada pola cualificación obtida na fase oposición (exercicio único). En caso de empate a orde será establecida polo resultado do sorteo. O Tribunal cualificador, elevará á Alcaldía a correspondente proposta de contratación laboral temporal que corresponderá aos/ás dous primeiros/as aspirantes da listaxe ordenada por puntuacións totais/finais (aprobados). Así mesmo elevará a correspondente listaxe por orde decrecente de puntuación totais/finais do/s aspirante/s que supere/n o proceso selectivo pero que non acaden as doce maiores puntuacións (incluído o resultado, no seu caso, do sorteo) e non teñan dereito á formalización do contrato de traballo. Esta listaxe terá como finalidade o establecemento nun primeiro momento dunha listaxe de “reservas”, ata a formalización dos doce contratos de traballo, e posteriormente a creación dunha bolsa de emprego. De non superar as probas establecidas ningún/ningunha aspirante, o Tribunal declarará deserto o procedemento. Mediante Decreto de Alcaldía determinarase a listaxe definitiva de aprobado/s e se establecerá unha listaxe de “reservas”, que, como xa se dixo, se corresponderá cos candidatos/as que superen inicialmente o proceso selectivo pero que non acaden as doce maiores puntuacións. O citado Decreto será publicado no taboleiro de anuncios do Concello e a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). No mesmo Decreto se requirirá os aspirante/s proposto/s para a contratación para que dentro do prazo máximo de 3 días hábiles a contar desde o día seguinte á publicación proceda/n a presentar a seguinte documentación: a.-Fotocopia compulsada do Documento Nacional de Identidade b.- Declaración xurada de non ter sido separado, mediante expediente disciplinario, de ningunha administración pública nin acharse inhabilitado para o exercicio das función públicas. c.-Declaración xurada de non estar incurso en ningunha das causas de incapacidade específica conforme á normativa vixente. d.- Declaración xurada de non incorrer en ningún dos supostos de incompatibilidade establecidos na lexislación sobor da materia. e.- Os aspirantes que fixeron valer a súa condición de persoas con minusvalía, deberán acreditar tal condición e así mesmo a súa compatibilidade co desenvolvemento das tarefas e funcións correspondentes á praza, mediante certificación expedida polo organismo competente. A non presentación dentro do prazo fixado da documentación sinalada na presente base, agás nos casos de forza maior, ou cando da presentación dos documentos se desprenda o non cumprimento dos requisitos da convocatoria ou supostos de falsidade na instancia presentada para tomar parte no proceso selectivo, fará que a persoa seleccionada quede excluída do procedemento e polo tanto non se poderá proceder á súa contratación; todo ilo sen prexuízo da esixencia das responsabilidades nas que puidese ter incorrido. Neste caso, a proposta considerarase feita a prol do seguinte aspirante que superou o proceso selectivo por orde de puntuación, “reserva”, requiríndoselle para que no prazo de tres días hábiles presente a documentación antes referida. Presentada a documentación, e sendo a mesma conforme, a Alcaldía procederá, previa resolución, á contratación do/a aspirante formalizándose o correspondente contrato laboral, na data que se sinale, para o que será necesario que previamente se comunique o número de afiliación á Seguridade Social (no caso de que este non tiña sido comunicado previamente, dita comunicación deberá facerse no prazo que se sinale por esta Administración). Mentres non se formalice o contrato e non se produza a incorporación ao posto de traballo, o aspirante non terá dereito a percepción económica de ningunha clase. Quen sen causa xustificada non concorrese a formalizar o contrato na data sinalada, perderá tódolos dereitos derivados da superación das probas selectivas. Unha vez formalizados os dous contratos de traballo de conformidade co previsto na base anterior, mediante Decreto de Alcaldía determinarase a listaxe e orde definitiva dos integrantes da bolsa de emprego cos candidatos/as que superasen o proceso selectivo pero que non teñan dereito á formalización do contrato de traballo. A orde da bolsa virá determinada pola puntuación final obtida no proceso selectivo polos distintos aspirantes que o teñan superado. Esta bolsa fórmase para o caso de renuncia, incapacidade laboral, baixa voluntaria ou situacións análogas de vacancia nos postos. O citado Decreto será publicado no taboleiro de anuncios do Concello e a título meramente informativo na sede electrónica do Concello de Camariñas (sinalándose nesta a data de publicación no taboleiro de anuncios). Como xa se dixo a bolsa de emprego crease para o caso de renuncia, incapacidade laboral, baixa voluntaria ou situacións análogas de vacancia nos postos aos que se refiren as presentes bases de selección e sempre cando o Concello considere necesario acudir a ela. A orde de chamamento dos/as aspirantes será pola orde na que figuren na bolsa. O chamamento realizarase por teléfono ao número indicado polo aspirante na solicitude de participación no procedemento de selección, ou o que con posterioridade indique por escrito, por medio de dous intentos en horas distintas cunha diferencia mínima de 5 horas entre chamada e chamada. Deixarase constancia no expediente que se tentou contactar na forma indicada no parágrafo anterior, deixando constancia por escrito, ademais, dos que renunciaron, dos que non contestaron ao chamamento e do/a candidato/a que acepta o posto de traballo. Cada vez que vaia a facer unha contratación comezarase a chamar aos/as candidatos/as polo orde da bolsa de traballo, comezando sempre pola primeira persoa dispoñible da listaxe que conforma a bolsa. O aspirante disporá dun prazo máximo dun día hábil para aceptar, xa sexa por escrito ou telefonicamente, a oferta de emprego temporal que se lle ten ofrecido, salvo necesidade urxente de contratación en cuxo caso a aceptación ou renuncia será inmediata á chamada telefónica, neste último caso se deixará constancia mediante dilixencia da persoa encargada da comunicación. Se no prazo conferido o interesado non acepta a oferta ou, se considera que a rexeita, se chamará ao seguinte. Si algún/algunha candidato/a non contesta, entenderase que renuncia ao posto e seguirase chamando aos seguintes do listado co fin de axilizar e non paralizar o proceso de contratación. A imposibilidade de establecer contacto telefónico non suporá para o aspirante a alteración da orde que ocupa na bolsa. No caso de que un/unha integrante da bolsa renunciase, salvo por causa xustificada, pasará á posición final da bolsa no suposto dunha primeira e segunda renuncia e quedará excluído/a da bolsa no suposto dunha terceira. O integrante da bolsa non presentase a documentación á que se refire a base 8ª ou non a presentase no prazo outorgado e/ou non concorrese á formalización do contrato na data fixada quedará excluído definitivamente da bolsa, salvo causa xustificada. A extinción dun contrato por baixa voluntaria do traballador comportará a exclusión da bolsa de traballo, salvo causa xustificada. Considéranse causas xustificadas de renuncia, cese ou baixa: - Estar en situación de IT ou situación médica temporalmente incapacitante ou en tramitación de calquera expediente de incapacidade permanente parcial polo INSS para o desempeño de determinados postos de traballo non inhabilitante para a categoría á que se presentara. - Estar no período temporal correspondente ao permiso de maternidade/paternidade. - Embarazo de risco. - Cumprimento dun deber inescusable de carácter público ou persoal, en tanto se manteña o mesmo. - Estar realizando unha acción ocupacional para mellora da empregabilidade a través dunha Administración Pública ou organismo homologado para impartición de tales acción. - Estar prestando servizos nun posto de traballo do sector público ou privado. - Calquera outra circunstancia excepcional ou extraordinaria que sexa debidamente apreciada pola Alcaldía. A “causa xustificada” deberá ser acreditada documentalmente ante o Concello no prazo de 10 días hábiles, desde que se ten producido a renuncia, cese ou baixa de non facerse así non se considerará como “causa xustificada”. Estes aspirantes permaneceran na listaxe na mesma posición en situación de “suspensión por causa xustificada” ata o momento no que acheguen a documentación xustificativa de que ten cesado a situación e a súa dispoñibilidade inmediata para un novo contrato. Aos efectos dos dereitos de chamamento entenderase que existe dispoñibilidade efectiva desde o día seguinte hábil á comunicación. Con carácter previo á formalización do contrato de traballo o candidato deberá presentar a documentación á que se refire a base 8ª, agás aquela que obre xa en poder da administración, o prazo para a presentación será determinado pola administración tendo en conta a dispoñibilidade inmediata que poden motivar/esixen estas contratacións. Nos restantes aspectos relativos á formalización do contrato de traballo se estará ao establecido na base 8ª. 1.- En todo o non previsto nestas bases, serán de aplicación ás probas selectivas as seguintes disposicións: Lei 7/1985, do 2 de abril, Reguladora de Bases de Réxime Local; Real Decreto Lexislativo 781/1986, do 18 de abril; Texto Refundido da Lei do Estatuto Básico do Empregado Público, aprobado por RDL 5/2015, do 30 de outubro; Lei 2/2015, do 29 de abril, de Emprego Público de Galicia; Lei 5/1997, do 22 de xuño, da Administración Local de Galicia. Serán tamén de aplicación o R. D. 364/1995, de 10 de marzo, Decreto 95/91, de 20 de marzo, polo que se aproba o Regulamento de selección de persoal Administración da Comunidade Autónoma de Galicia; o Real Decreto Lexislativo 2/2015, do 23 de outubro, do Estatuto de Traballadores, e a Lei 39/2015, do 1 de outubro, do Procedemento Administrativo Común das Administracións Públicas e tódalas demais normas de xeral aplicación para estes supostos.2.- No caso de quedar deserto o proceso selectivo por non o superar ningún aspirante ou por non presentarse ningún ao proceso ou no caso que non que non se cubriran o número de prazas convocadas, a Alcaldía queda autorizada a convocalo novamente cantas veces fose necesario, de conformidade coas presentes bases. Contra as presentes bases e a resolución que as aproba, que pon fin á vía administrativa, poderase interpoñer recurso contencioso-administrativo ante os Xulgados do Contencioso Administrativo, no prazo de dous (2) meses contados dende o día seguinte ao da publicación do anuncio do proceso selectivo, segundo o art.46.1 da Lei 29/1998 de 13 de xullo da xurisdición contencioso-administrativa. Así mesmo poderase interpoñer recurso potestativo de reposición ante a Alcaldía-Presidencia, no prazo dun (1) mes contado a partir do día seguinte ao da publicación do anuncio do proceso selectivo. No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo. Transcorrido o prazo de un (1) mes desde a interposición do recurso de reposición sen que se teña recibido notificación da resolución expresa do mesmo este se poderá entender desestimado. Sen prexuízo do establecido no parágrafo anterior, as solicitudes de revisión de exame que poidan presentarse polos aspirantes serán consideradas como solicitudes de acceso ao expediente ao abeiro do previsto nos artigos 13. d) e 53.1. a) da Lei 39/2015, do 1 de outubro, do Procedemento Administrativo Común das Administracións Públicas, sendo a única obriga para o Tribunal de Selección a de expoñer os criterios técnicos xerais que se tiveron en conta para a obtención da puntuación. A presentación de reclamacións non suspenderá a continuación do proceso selectivo, salvo que así o decida o órgano convocante. Contra os acordos, actas e valoracións realizadas polo Tribunal de Selección caberá a posibilidade de interpoñer recurso de alzada no prazo de un (1) mes a contar desde a publicación ou notificación do acordo, ante a Alcaldía-Presidencia da Corporación. O prazo máximo para ditar e notificar a resolución do recurso de alzada será de tres (3) meses, transcorrido este prazo sen que recaia resolución, se poderá entender desestimado. Todo iso sen prexuízo de que poida exercitar calquera outro que considere procedente. DATA E SINATURA DO SOLICITANTE En Camariñas, a _____ de __________________ de 2022 ALCALDÍA DO CONCELLO DE CAMARIÑAS Tema 1. A Constitución española de 1978: principios xerais. Tema 2. A organización territorial española. As Comunidades Autónomas. Os Estatutos de Autonomía. A Deputación Provincial. Tema 3. O municipio: Evolución. Concepto. Elementos esenciais. O termo municipal: Concepto. Caracteres. A poboación: Concepto. Clasificación. Organización municipal: Concepto. Clases de Órganos. Estudio de cada un dos Órganos. Competencias: Concepto e Clases. Lexislación española. Funcionamento dos órganos colexiados locais: Réxime de sesións. Adopción de acordos. Actas e certificados de acordos. Procedemento administrativo. Lei 7/1985, de 2 de abril, de Bases de réxime local. Tema 4. A función pública local: Ideas xerais. Concepto de Funcionario. Clases de funcionarios. Organización da función pública local: Órganos e grupos que a integran. Adquisición e perdida da condición de funcionario. Situacións en que poden atoparse. Dereitos e deberes dos funcionarios públicos locais: Dereitos. Deberes. Rexime disciplinario. Lei 2/2015, de 29 de abril, de emprego público de Galicia e Real Decreto Lexislativo 2/2015, de 30 de outubro, polo que se aproba o texto refundido do Estatuto Básico do Empregado Público. Tema 5. Nocións básicas do procedemento de contratación administrativo, Lei 9/2017, de 8 de novembro, de contratos do sector público. Materias específicas • Abastecemento e saneamento urbano. Tema 1. Fontanería: conceptos xerais. Ferramentas. Tubarias e accesorios. Tipos, características, unións, montaxe. Maquinaria e ferramentas para o montaxe. Coñecementos fundamentais: Masa e volume, densidade, peso e peso específico, presión, traballo e enerxía, transmisión térmica e caudal e velocidade da auga nas conducións. Unidades. Conversión de unidades. Tema 2. A auga de Consumo. Tratamentos. Composición da Auga. Purificación: aireación, coagulación, sedimentación, descalcificación, desmineralización, PH, filtración, desinfección. A calidade da auga de consumo humano. Métodos de desinfección. Tema 3. A contaminación da auga: factores, riscos, clases e prevención. Analítica: tipos, toma de mostras, frecuencias. Parámetros organolépticos, microbiolóxicos, químicos, indicadores, radiactivos. Real Decreto 140/2003. Tema 4. Abastecemento de auga. Definicións e funciones das redes de subministro, captación, condución e distribución de augas. Sistemas de bombeo. Depósitos. Conducións: Tipos de tuberías, materiais e timbraxes. Unións. Válvulas de Corte, ventosas e elementos de manobra. Válvulas reguladoras de presión. Válvulas de seguridade anti-inundacións. Hidrantes. Bocas de rego e limpeza. Probas da tubaria instalada. Manómetro. Tema 5. Saneamento. Definicións e funciones das redes de saneamento. Sistemas de tomas nas redes públicas. Conducións: tipos. Elementos da rede: imbornales, pozos, cámaras de descarga, etc. Probas da tubaria instalada. Tema 6. Mantemento das redes de abastecemento, distribución e saneamento. Tipos de mantemento: correctivo, preventivo e preditivo. Sistemas de detección de fugas. Tipos de rotura, pezas e accesorios de reparación. Ferramentas de corte. Soldaduras. Tipos, materiais a empregar e técnicas. Corrosións e incrustacións. Tipos de corrosión, medidas de prevención e protección. Tema 7. Redes de rego. Instalacións de rego. Sistemas de rego convencional: Aspersión, difusión, goteo e exudación. Avarías dos sistemas de rego: Detección e reparación. Métodos de automatización do rego: Electroválvulas, cabreado e programadores. Tema 8. Lectura e interpretación básica de planos xerais e de detalle. Escalas. Símbolos e signos convencionais. Simboloxía esquemas hidráulicos, Puntos desfavorables, finais de rede, tapones, rede mallada. Operacións matemáticas básicas. • Instalacións interiores. Tema 10. Acometida de augas a edificios. Contadores. Código Técnico de la Edificación. Documento Básico Salubridade. Subministro de Auga. Tema 11. Instalacións interiores de abastecemento. Tubarias e accesorios, chaves de paso, válvulas e dispositivos de control, grifería sanitaria, contadores, alxibes, bombas e grupos de presión. Tema 12. Instalacións interiores de Auga quente sanitaria. Sistemas de produción de ACS. Distribución del ACS. Illamento das conducións de ACS. Materiais. Prevención e control de lexionelosis. Tema 13. Instalacións interiores de saneamento. Tubarias e accesorios, aparatos sanitarios. Cálculo da instalación de un edificio. Deseño e montaxe de instalacións. Rede de desagües de edificios. Válvulas de desagüe, Sifones, etc. Avarías máis frecuentes en instalacións. • Seguridade e saúde. Tema 14. Prevención de riscos laborais. Seguridade, saúde laboral e hixiene no traballo. Protección. Sinalización. Traballos con fibrocemento. Actuacións en situación de Emerxencia. • Específicos. Tema 15. Lista de rúas de Camariñas. Vías principais. Redes de abastecemento, distribución e saneamento da Localidade. Edificios e Instalacións municipais. Camariñas, 14 de decembro de 2022 A Alcaldesa Asdo.: Sandra Insua Rial